नाक्षत्र वर्ष
पृथ्वी द्वारा सूर्य की एक परिक्रमा करने में जितना समय लगता है, उसे नाक्षत्र वर्ष (sidereal year) कहते हैं (किन्ही स्थिर नक्षत्रों का सन्दर्भ लेकर)। इसलिए, इसी अवधि में सूर्य भी किसी बिन्दु से चलकर उसी बिन्दु पर लौट आता है (स्थिर नक्षत्रों का सन्दर्भ लेते हुए)। जे२०००.० युगारम्भ के लिए नाक्षत्र वर्ष 365.25636 एस आई दिन के बराबर है।
पृथ्वी का गुरूत्व
पृथ्वी के सतह के निकट किसी पिण्ड के इकाई द्रव्यमान पर लगने वाला पृथ्वी का गुरुत्वाकर्षण बल पृथ्वी का गुरुत्व कहलाता है। इसे g के रूप में निरूपित किया जाता है। यदि कोई पिण्ड धरती के सतह के निकट गुरुत्वाकरण बल के अतिरिरिक्त किसी अन्य बल की अनुपस्थिति में स्वतंत्र रूप से गति कर रही हो तो उसका त्वरण g के बराबर होगा। इसका मान लगभग 9.81 m/sहोता है। (ध्यान रहे कि "G" एक अलग है; यह गुरूत्वीय नियतांक है।) g का मान पृथ्वी के विभिन्न स्थानों पर भिन्न-भिन्न होता है।